क्या हैं इस कमी को रोकने के उपाय; क्या धूप सेंकने से होगा फायदा
Vitamin D Deficiency - Symptoms, Causes, Treatment and Tips for Office Workers. All You Need To Know. विटामिन D का टॉपिक आज हमारे ऑफिस के लोगों का हेल्थ चेकअप होने के बाद उनकी सिफारिश और इस पर होने वाली चर्चा की वजह से चुना है।
इन दिनों जिसे देखो वो कमर, पीठ और हड्डियों के दर्द से परेशान है। पहले इस तरह की प्रॉब्लम एक उम्र के बाद ही हुआ करती थी। आजकल यंगस्टर्स में भी ये कॉमन प्रॉब्लम है। आपको पता है दर्द की एक वजह शरीर में विटामिन डी की कमी का होना भी है।
पिछले दिनों हमारे ऑफिस में भी हेल्थ चेकअप कैंप लगा। ज्यादातर लोगों में विटामिन डी की प्रॉब्लम देखी गई। डॉक्टर ने यह कहा कि ऑफिस जाने वालों में यह समस्या सबसे ज्यादा हो रही है।
हमने अपोलो हॉस्पिटल हैदराबाद के सीनियर कंसलटेंट डॉ. साईं प्रवीण हरनाथ और आर्टेमिस हॉस्पिटल गुरुग्राम के जनरल फिजिशियन डॉ. पी वेंकट कृष्णन से बात की।
सवाल: विटामिन डी क्या होता है?
जवाब: विटामिन डी फैट में घुल जाने वाले विटामिन के ग्रुप में आता है। यह शरीर में कैल्शियम और फॉस्फेट को एब्जॉर्ब करने की क्षमता को बढ़ाता है।
सूरज की रोशनी में शरीर कोलेस्ट्राल से विटामिन डी को प्रोड्यूस करता है। इसलिए इसे सनशाइन विटामिन कहते हैं।
विटामिन डी पर्याप्त मात्रा में लेने से बच्चों के साथ-साथ आपको भी अपने डेली के कामों के लिए एनर्जी मिलती है।
एक्सपर्टस के अनुसार पर्याप्त धूप के साथ रोजाना 400 IU (10 ग्राम ) विटामिन डी लेने से आपकी सेहत बनी रहती है।
सवाल: शरीर में कैसे बनता है विटामिन डी?
जवाब: जब हमारी स्किन सूरज की रोशनी यानी धूप के कॉन्टैक्ट में आती है, तब कोलेस्ट्रॉल के जरिए विटामिन डी बनता है।
सूर्य की रोशनी से निकलने वाली अल्ट्रावायलेट बी किरणें स्किन की कोशिकाओं में जाकर कोलेस्ट्रॉल से मिलती हैं, जिससे सिंथेसिस यानी संश्लेषण का प्रोसेस होता है और शरीर में विटामिन डी बनता है।
सवाल: विटामिन डी क्यों जरूरी होता है?
जवाब: विटामिन डी हमारी हड्डियों और दांतों के लिए काफी जरूरी होता है। बच्चों में इसकी कमी को रिकेट्स कहा जाता है। इसमें हड्डियां काफी सॉफ्ट हो जाती हैं और आसानी से टूटने लगती हैं।
वहीं एडल्ट में इसकी कमी से ऑस्टियोपोरोसिस या हड्डियों के पतले होने का रिस्क बढ़ जाता है। इससे हड्डियां टूटने लगती हैं।
इसके साथ दूसरे भी कई रोग हो जाते हैं…
विटामिन डी की कमी से परेशानियों के साथ ही ऐसे रोग भी हो जाते हैं, जिन्हें शुरुआत में लोग हल्के में लेते हैं। फिर बाद में यह बड़ी बीमारी का कारण बन जाती है। इनमें से कुछ बीमारियां हैं जो ऑफिस में काम करने वाले लोगों को ज्यादा होती हैं-
सवाल: आजकल बच्चों, एडल्ट और बड़े-बुजुर्गों में विटामिन डी की कमी हो रही है, इसके पीछे क्या वजह है?
जवाब: विटामिन डी की कमी होने की वजहों को नीचे लगे क्रिएटिव से समझते हैं-
सवाल: ऑफिस में काम करने वाले अधिकतर लोगों में विटामिन डी की कमी क्यों है?
जवाब: ऑफिस जाने वाले लोगों को धूप में बैठने का समय नहीं मिलता। साथ ही दिन का आधे से ज्यादा समय ऑफिस में ही निकल जाता है। ये लोग धूप के डायरेक्ट कॉन्टैक्ट में नहीं आते हैं। जिससे शरीर विटामिन डी नहीं बना पाता और इससे बॉडी में विटामिन डी की कमी होने लगती है।
सवाल: विटामिन डी की कमी है ये कैसे पता चलेगा?
जवाब: शरीर में अगर ये परेशानियां हो रही हैं तो समझ जाइए कि विटामिन डी की कमी है…
सवाल: हड्डियों मजबूत करने के अलावा विटामिन डी से और क्या फायदा होता है?
जवाब: नीचे लगे क्रिएटिव से समझते हैं-
सवाल: ऐसा कहते हैं कि विटामिन डी सिर्फ सूरज की रोशनी से ही मिल सकता है। क्या यह बात सही है?
जवाब: शरीर को 90% विटामिन डी सूरज की रोशनी से ही मिलता है। कुछ खाने की चीजों से भी शरीर को विटामिन डी मिलता है, मगर वह बहुत कम होता है।
सवाल: बहुत लोग इस डर से धूप में नहीं जाते हैं कि स्किन कलर डार्क हो जाएगा, टैनिंग हो जाएगी। ये बात कितनी सही है?
जवाब: असल में धूल और पॉल्यूशन से स्किन पर बुरा असर पड़ता है। इससे स्किन डल और डैमेज हो जाती है। लेकिन जब आप 10 से 20 मिनट तक सुबह की पहली धूप में बैठते हैं तो इससे विटामिन डी शरीर में बनता है और ब्लड सर्कुलेशन अच्छे से होता है। इससे स्किन पर ग्लो बना रहता है।
जब आप दिन के समय यानी दोपहर में तेज धूप में रहते हैं तो इससे आपकी स्किन, बालों और हेल्थ को नुकसान हो सकता है।
सवाल: विटामिन डी की कमी को दूर करने के लिए धूप में किस समय और कितनी देर के लिए बैठना चाहिए?
जवाब: धूप में बैठने के लिए इन बातों का रखें ख्याल…
सवाल: क्या विटामिन डी लेवल का पता लगाने के लिए कोई मेडिकल प्रोसिजर भी है?
जवाब: ब्लड टेस्ट करके शरीर में विटामिन डी लेवल का पता लगाया जा सकता है।
सवाल: ऐसे कौन सी चीजें हैं जिन्हें खाकर विटामिन डी की कमी को दूर किया जा सकता है?
जवाब: इन चीजों को खाकर कुछ हद तक विटामिन डी की कमी को दूर किया जा सकता है…
चलते-चलते
सवाल: विटामिन डी ज्यादा हो जाए तो भी क्या कोई परेशानी हो सकती है?
जवाब: हां बिल्कुल। विटामिन डी फैट सॉल्यूबल विटामिन है। इसका मतलब है कि यह शरीर में मौजूद पानी में घुलकर शरीर से बाहर नहीं निकल पाता है। यह बॉडी फैट के साथ शरीर में स्टोर हो जाता है।
सूरज की रोशनी से विटामिन डी शरीर में ज्यादा नहीं होता, पर अगर आप विटामिन डी सप्लिमेंट ज्यादा लेते हैं तो शरीर में जरूरत से ज्यादा विटामिन डी बढ़ जाता है। ऐसी सिचुएशन न हो, इसके लिए विटामिन डी की गोलियां डॉक्टर की सलाह से खाएं।
शरीर में विटामिन डी बढ़ जाना या हाइपरविटामिनोसिस डी होना डेंजरस सिचुएशन है। इससे लिवर डैमेज और किडनी स्टोन की परेशानी हो सकती है।